વ્યક્તિએ તેની હાલમાં રહેલી હોમલોન સમય પહેલાં ભરી દેવી જોઈએ કે પછી એને ચાલુ રાખવી જોઈએ એ હંમેશાં તેમના માટે દ્વિધા ભરેલો નિર્ણય રહ્યો છે. છેલ્લાં થોડાં વર્ષોમાં વ્યાજનો દર વધતો જાય છે અને એ જ રીતે હોમલોનનો ફ્લોટિંગ રેટ પણ વધતો જાય છે. થોડા વખતથી જ હાઉસિંગ ફાઇનૅન્સ કંપનીઓ અને બૅન્કો દ્વારા હોમલોન સમય પહેલાં ચૂકવી દેવા પરના ચાર્જ માફ કરી દેવામાં આવ્યા. એવો તો કયો અદ્ભુત લલચાવનારો વિકલ્પ છે જેને લીધે આપણે બાકી રહેલી લોન પણ સમય પહેલાં ચૂકવી દેવા ઉત્સુક થઈ જઈએ છીએ? જે વ્યક્તિ પોતાની હોમલોનને સમય કરતાં પહેલાં ચૂકવવાની ઇચ્છા કરતી હોય તેણે નીચે જણાવેલા મુદ્દા ધ્યાનમાં રાખવા જરૂરી છે.